Папа нагадаў, што Еўропа ўзнікла ў выніку аб’яднання розных культур, таму не павінна мець страху перад чужынцамі. Ён падкрэсліў, што закрытасць не адпавядае гуманнаму падыходу, і заклікаў палітыкаў да разважалівасці ў гэтым пытанні: яны закліканы добра ўзважыць магчымасці дзяржавы па інтэграцыі мігрантаў, каб не ўзнікалі “гета”. Паводле Святога Айца, Швецыя паменшыла колькасць прыняцця мігрантаў не з-за эгаізму, але таму што не мае дастаткова магчымасцяў для ўпарадкавання жыцця такой вялікай колькасці людзей.